Dit is In unieke gebeurtenis in die Suid-Afrikaanse platebedryf dat 'n sangkunstenaar van wêreldfaam soos Ivan Rebroff 'n langspeel plaat in Afrikaans maak, en dit in die buiteland.
Ivan Rebroff SING VIR ONS in ons eie taal 'n aantal liedere wat deur die jare gewild en bemind geword het, en 'n mens kan met sekerheid voorspel dat dit hierdie groot sanger nog gewilder en beminder by die Afrikaanse luisterpubliek sal maak as wat hy reeds is.
Met sy byna ongelooflike register van vier oktawe tower Rebroff hierdie konsert tot 'n ervaring wat voortleef lank nadat die klanke weggesterf het. En die moeite wat hy horn getroos het om te sorg dat sy Afrikaans suiwer uitvloei, toon die toewyding waarmee hy die taak benader het.